Public procurement notice: Contract Notice
Published: 2025-12-08
Buyer: Metsähallitus Metsätalous Oy
Country: FI
Region: FI1D7
Contract type: Services
Procedure: Restricted procedure
CPV classification: 71311000: Civil engineering consultancy services
Submission deadline: 2029-01-31
Award criteria: price, quality

Technical requirements: Kyseessä on julkisista hankinnoista ja käyttöoikeussopimuksista annetun lain (1397/2016, hankintalaki) mukaiset EU-kynnysarvot ylittävä palveluhankinta. Hankintamenettelynä käytetään hankintalain 49–52 §:n tarkoittamaa dynaamista hankintajärjestelmää.
Metsähallitus Metsätalous Oy ja Metsähallituksen Luontopalvelut (myöhemmin Metsähallitus tai tilaaja) perustavat tällä hankintailmoituksella / osallistumispyynnöllä Metsähallituksen vastuualueiden käyttöön hankintalain mukaisen dynaamisen hankintajärjestelmän (jäljempänä myös DPS). 
DPS perustetaan tiesiltoihin liittyvien konsultointipalveluiden hankintoja varten. DPS:n sisällä järjestetään tarjouskilpailut (ns. minikilpailut), joissa kulloinenkin konsultointipalvelun kohde ja tarve määritellään. 

Osallistumispyynnössä asiantuntijapalvelulla tarkoitetaan konsultointipalvelua. Termeillä minikisa, tarjouskilpailu ja sisäinen kilpailutus tarkoitetaan samaa asiaa.

DPS on jaettu kuuteen (6) toisistaan riippumattomaan osa-alueeseen:

1. Siltojen yleistarkastus

2. Puusiltojen laajennettu yleistarkastus

3. Siltasuunnittelu (uuden sillan suunnittelu) 

4. Siltasuunnittelu (sillan korjaussuunnittelu)

5. Sillan rakentamisen valvonta /siltatyön valvonta 

6. Tiesiltoihin liittyvät konsultointipalvelut

Osa-alueisiin sisältyvät tehtävät on kuvattu tarkemmin osa-aluekohtaisissa palvelukuvauksissa (liitteet 3a-3f).

Jokaisen osa-alueen soveltuvuusvaatimukset hakijoille ja hankinnan kohteen vähimmäisvaatimukset kuvataan tarkemmin tässä osallistumispyynnössä.
Tilaaja määrittelee kussakin hankintajärjestelmän sisäisessä tarjouspyynnössä tarkemmin hankintajärjestelmässä kilpailutettavien toimeksiantojen kohteen ja vaatimukset. 

Ehdokas voi hakea yhteen tai useampaan osa-alueeseen yhdellä hakemuksella. Ehdokkaan tulee ilmoittaa kohdassa "Hankinnan kohteen kriteerit", mihin osa-alueeseen tai osa-alueisiin ehdokas jättää osallistumishakemuksen. Ehdokkaan tulee toimittaa kuhunkin hakemaansa osa-alueeseen edellytetyt ehdokkaan soveltuvuutta ja osallistumispyynnön mukaisuutta osoittavat liitteet ja selvitykset osallistumispyynnössä annettujen ohjeiden mukaisesti.

Toimittajat voivat hakeutua hankintajärjestelmään perustamisvaiheessa ja myöhemmin sen voimassaoloaikana jättämällä osallistumishakemuksen osallistumispyynnön mukaisesti. 

Hankintamenettely on kaksivaiheinen. Päästäkseen jättämään tarjouksia toimittajan on ensin jätettävä osallistumishakemus ja tultava hyväksytyksi hankintajärjestelmään. Dynaamiseen hankintajärjestelmään otetaan mukaan kaikki soveltuvuusvaatimukset täyttävät hakijat. DPS:n sisäisiin tarjouskilpailuihin ei voi osallistua, ellei toimittajaa ole hyväksytty hankintajärjestelmään. Järjestelmään hyväksytyt toimittajat voivat tehdä tarjouksia vastaamalla hankintayksikön lähettämään tarjouspyyntöön. Tarjouspyyntö lähetetään kaikille kyseiseen osa-alueeseen hyväksytyille toimittajille. Hankintayksikkö toteuttaa perustamisvaiheen jälkeen sisäisiä kilpailutuksia hankintajärjestelmässä omien hankintatarpeiden mukaisesti. 

Osallistumishakemuksen jättäminen ja hankintajärjestelmään hyväksyminen ei velvoita toimittajaa tekemään tarjousta, vaan toimittajat voivat tehdä tarjouksia harkintansa mukaan. Toimittajalla on myös oikeus vetäytyä järjestelmästä niin halutessaan. 

Hankintajärjestelmä on voimassa 31.1.2029 saakka, minä aikana hankintajärjestelmän sisäiset tarjouskilpailut tehdään. Tilaaja voi jatkaa hankintajärjestelmän voimassaoloa uudella hankintailmoituksella. Metsähallituksella on oikeus perustellusta syystä keskeyttää DPS tai sen yksittäinen osa-alue kesken sen voimassaolon.

Hankintayksikkö arvioi osallistumispyynnön julkaisuhetkellä dynaamisen hankintajärjestelmän kohteena olevien suunniteltujen hankintojen arvonlisäverottomaksi arvioiduksi määräksi 800 000 euroa vuodessa huomioiden kaikki järjestelmässä mahdollisesti tehdyt hankinnat. Arvio on alustava ja perustuu tällä hetkellä tiedossa olevaan hankintatarpeeseen. Hankintayksikkö ei sitoudu mihinkään hankintamääriin tai määräostovelvoitteisiin tällä ilmoituksella.

Kilpailutusten ratkaisuperusteena on kokonaistaloudellinen edullisuus (halvin hinta tai hinta + laatu). Valintaperuste määritellään kilpailutusasiakirjoissa.